سماجی انصاف اور تفویض اختیارات کی وزارت
نشہ مکت بھارت ابھیان  کی ایک تقریب میں نشہ کے عادی افراد کے علاج کی پچیس سہولیات قوم کے نام وقف کی گئیں
سماجی انصاف اور تفویض اختیارات کے مرکزی وزیر ڈاکٹر وریندر کمار کا کہناہے کہ نشہ مکت بھارت ابھیان کے تحت حکومت کے اسپتالوں میں اے ٹی ایفیزکا قیام ایک خصوصی اقدام ہے
وزار ت داخلہ کے وزیر مملکت جناب نتیہ نند رائے کا کہنا ہے کہ اے ٹی ایف اقدام اور نشہ مکت بھارت ابھیان قابل تعریف کوششیں ہیں اور اس سے مثبت اثرات مرتب ہوں گے
نشہ آور اشیا ء کے خلاف پیغام پھیلانے کے لئے 3.08 کروڑ سے زیادہ نوجوانوں نے این ایم بی اے کی سرگرمیوں میں فعال طورپر حصہ لیا
سماجی انصاف اور تفویض اختیارات کے مرکزی وزیر ڈاکٹر وریندر کمار اور امور داخلہ کے مرکزی وزیر مملکت جناب نتیہ نند رائے نے آج نئی دہلی میں ڈاکٹر امبیڈ کر انٹر نیشنل سینٹر میں منعقدہ ایک تقریب میں نشہ کے عادی افراد کے علاج کے لئے 25سہولیات  قوم کے نام وقف کیں۔
 کے سکریٹری ، این سی بی کے ڈی جی اور ایمس کے ڈائریکٹر بھی اس موقع پر موجود تھے۔سماجی انصاف اورتفویض اختیارات کی وزارت اور وزارت داخلہ کے سینئیر عہدے داران کے ساتھ ڈاکٹر س ، نئی دلی ایمس سے تعلق رکھنے والے دوسری طبی برادری ، نشہ کے عادی شفایاب افراد ، این سی سی کیڈیٹس ، شریک اسپتالوں کے سینئیر انتظامی عہدےداران اور ضلع انتظامیہ سے تعلق رکھنے والے سینئر عہدے داران بشمول ڈی سیز / ڈی ایمس اور ایس پیز متعلقہ اے ٹی ایفیز میں جسمانی طور پر تقریب میں شرکت کی ۔
اس موقع پر گفتگو کرتے ہوئے سماجی انصاف اورتفویض اختیارات کے مرکزی وزیر ڈاکٹر وریندر کمار نے بتایا کہ حکومت ہند نیشنل ایکشن پلان فار ڈیمانڈ ریڈکشن  نافذ کرتی رہی ہے ، جو کہ ایک امبریلا اسکیم ہے ،جس کے تحت ریاستی حکومتوں / مرکز کے زیر انتظام علاقوں کو پروینٹو ایجوکیشن اور بیداری کی تخلیق ، صلاحیت سازی ، ہنر مندی کی ترقی ، پیشہ ورانہ تربیت اور سابق نشہ کے عادی افراد کے ذریعہ معاش کی حمایت ، ریاستوں / مرکز کے زیر انتظام علاقوں وغیرہ کے ذریعہ ڈرگ ڈیمانڈ ریڈکشن کے لئے پروگرام اور نشہ کے عادی افراد کے لئے مربوط بحالی کے مراکز  کو چلانے اور رکھ رکھاؤ کے لئے غیرسرکاری تنظیموں / رضاکارتنظیموں کو مالی مدد فراہم کی جاتی ہے۔
ڈاکٹر وریندرکمار نے کہا :‘‘نشہ مکت بھارت ابھیان  کے تحت حکومت کے استپالوں میں اے ٹی ایفیز کا قیام ایک خصوصی اقدام ہے ۔’’
سماجی انصاف اورتفویض اختیارات کی وزارت کے مختلف اقدامات کی تعریف کرتے ہوئے وزارت داخلہ کے وزیر مملکت جناب نتیہ نند رائے نے کہا:‘‘ اے ٹی ایف کا اقدام اور نشہ مکت بھارت ابھیان قابل تعریف کوششیں ہیں۔ ان دونوں اقدامات سے مثبت اثرات مرتب ہوں گے۔’’
نشہ مکھ بھارت ابھیان کے تحت مختلف سرگرمیوں کے ذریعہ اب تک 9.45 کروڑرسے زیادہ لوگوں تک رسائی حاصل کی گئی ہے۔تقریباََ 8000 ماسٹر رضاکاران کا انتخاب کیا گیا اورانہیں 372 شناخت شدہ اضلاع میں ابھیان کی سرگرمیوں کی قیادت کے لئے تربیت دی گئی ۔مرکزی وزیر نے مزید کہا کہ 3.08 کروڑسے زیادہ نوجوانوں نے نشے آور اشیا کے خلاف پیغام کو عام کرنے کے لئے ابھیان کی سرگرمیوں میں فعال طورپر حصہ لیا۔
حکومت ہند کی سماجی انصاف اورتفویض اختیار ات کی وزارت  نے حوصلہ مندانہ نشہ مکت بھارت ابھیان  کی پہل کی ہے۔ فی الحال ملک کے 372 اضلاع میں ابھیان کام کررہا ہے، جس کا مقصد نوجوانوں کے درمیان منشیات کے استعمال کے مضراثرات کے بارے میں بیداری پیدا کرنا ہے۔ خصوصی توجہ اعلیٰ تعلیمی اداروں ، یونیورسٹی کیمپس ، اسکولوں ، کمیونٹی تک رسائی اور کمیونٹی کے شمولیت کےحصول پر مرکوز ہے۔
اس بات کا خیال کرتے ہوئے کہ ہندوستان میں الکحل اور منشیات کے عادی افراد کی آبادی بہت بڑی ہے اور نشے کے عادی افراد کے علاج کے لئے نسبتاََ خدمات کی دستیابی میں کمی ہے ،سماجی انصاف اورتفویض اختیارات کی وزارت نے نشے کے عادی افراد کے علاج کے سہولت  پروگرام شروع کیا ہے۔اس پروگرام کی تال میل نئی دلی کے ایمس کے نیشنل ڈرگ ڈیپینڈنس ٹریٹمنٹ سینٹر قومی سطح کی جارہی ہے۔
سماجی انصاف اور تفویض اختیارات کی وزارت نے ملک میں چند اضلاع کی شناخت کی ہے ، جنہیں اے ٹی ایفیز کے قیام کے لئے ترجیحی اضلاع کے طورپر لیا جائے گا۔وزار ت کا منصوبہ ہے کہ اس اے ٹی ایف پروگرام کے تحت کم سے کم 125 اضلاع کا احاطہ کیا جائے ۔